cyanic-selkie/wikianc huggingface dataset:
Kalle Lindroth
Musiikkiura
Lindroth on Smak-yhtyeen laulaja ja sanoittaa yhtyeen kappaleet yhdessä kitaristi Henri Salosen kanssa. Lindroth on harrastanut laulua erilaisissa kuoroissa. Musiikkiuran vaikutteita ovat muun muassa Mew, The Used, Disco Ensemble ja Green Day. Smak on perustettu vuonna 2001, ja siltä on ilmestynyt yhteensä kolme levyä; Sic transit (2004), Elohopeaa (2006) sekä High School Uncool (2009). Yhtye on ollut tauolla vuodesta 2009 lähtien.
Lindroth osaa soittaa pianoa, pasuunaa sekä kitaraa. Smakin ohella hän on laulanut Tilkkutäkki-kokoelma-albumin nimikappaleen, Tilkkutäkki 2 -albumille kappaleen ”Anna mun etsiä” ja Tilkkutäkki 3 -albumille kappaleen ”Aamulaulu” sekä vieraillut Valkokankaan helmet -levyllä, jolla Boston Promenade -orkesteri esittää elokuvista tuttua musiikkia. Hän on ollut myös tuottamassa Antti Tuiskun Kaunis kaaos -albumia. Hän on tehnyt kappaleita Antti Tuiskun lisäksi myös Diandralle, Jenni Jaakkolalle ja Benjaminille.
Lindroth oli julkaisemassa sooloalbumia, jolta julkaistiin vuonna 2014 single ”Annika”. Ensimmäistä sooloalbumia ei toistaiseksi ole julkaistu ja hän on jättänyt soolouransa myös tauolle.
Heinäkuusta 2016 hän on julkaissut kappaleita yhdessä Ida Paulin kanssa duona Ida Paul & Kalle Lindroth.
Yksityiselämä
Lindroth ja hänen Hanna-vaimonsa avioituivat elokuussa 2016 ja saivat pojan kesäkuussa 2017.
Herbert Gasser
Herbert Spencer Gasser (5. heinäkuuta 1888 – 11. toukokuuta 1963) oli yhdysvaltalainen lääketieteilijä. Vuonna 1944 hänelle myönnettiin Nobelin lääketieteen palkinto toimintapotentiaalia koskevista tutkimuksista. Hän opiskeli Wisconsinin yliopistossa, väitteli 1915 ja lähti jatkamaan opintojaan Eurooppaan vuosiksi 1923–1925. Vuonna 1931 hänestä tuli lääketieteen professori newyorkilaiseen Cornellin yliopistoon.
Gasser teki jonkin verran tutkimusta veren hyytymisen tutkimisessa, mutta hänen tärkeimmät julkaisunsa liittyvät hermojen sähköisen toiminnan kuvaamiseen.
Parasetamoli
Parasetamoli on edullinen lääke, jonka haitat ovat suositusannoksilla selvästi vähäisempiä kuin tulehduskipukipulääkkeiden. Parasetamoli on tulehduskipulääkkeitä turvallisempaa esimerkiksi astmaa sairastaville.
Parasetamolilla on suositusannoksia suurempina annoksina kuitenkin tulehduskipulääkkeitä suurempi riski maksan vaurioittamiseen. Lisäksi sen säännöllinen käyttö imeväisiässä lisää astmariskiä ja sen käyttö raskausaikana saattaa heikentää syntyvän lapsen aivoterveyttä.
Parasetamolia sisältävien lääkkeiden kauppanimiä ovat esimerkiksi Panadol, Paracetamol-Ratiopharm, Parasetamol, Para-Tabs (ks. kuva), Paramax, Pamol ja Panacod (ks. kuva, yhdistelmävalmiste, sisältää myös kodeiinia).
Nimet parasetamoli ja asetaminofeeni ovat molemmat lyhennettyjä muotoja yhdisteen systemaattisesta nimestä para-asetyyliaminofenoli.
Teho
Cochrane-verkoston vuonna 2016 julkaiseman tutkimuskatsauksen mukaan parasetamoli lyhentää hiukan usein toistuvien jännitystyyppisten päänsärkykohtauksen kestoa.
Saman verkoston vuonna 2019 julkaiseman tutkimuskatsauksen mukaan parasetamoli ei tehoa kuitenkaan akuuttiin selkäkipuun, eikä sen vaikutusta krooniseen selkäkipuun ole tutkittu. Nivelrikon hoidossa parasetamolia voi suositella ainoastaan polven ja lonkan lievään nivelrikkokipuun, ja sen teho jää silloinkin vaatimattomaksi.
Käyttö ja annostelu
Parasetamolia on käytetty voimakkaampien kipulääkkeiden kuten opioidien kanssa kokonaisvaikutuksen vahvistajana, koska on oletettu, että se vähentää voimakkaampien lääkkeiden tarvetta. Tutkimusten mukaan oletus ei kuitenkaan pidä paikkaansa.
Parasetamoli on lasten ensisijainen kipulääke. Yli vuoden ikäiselle lapselle voidaan rinnalla antaa myös ibuprofeenia tai naprokseenia, jos parasetamolin teho ei yksin riitä. Parasetamolia voidaan annostella myös peräpuikkona eli suppona, joskin teho on huonompi.
Parasetamolin vuorokausiannostuksen ylärajana pidetään kolmea ja enintään neljää grammaa. Muistisairaiden olisi varottava parasetamolia, koska suurin mahdollinen annos on vain hiukan pienintä vaikuttavaa annosta suurempi. Jatkuva runsas yliannostus voi olla turmiollista maksan toiminnalle. Aineenvaihdunta hidastuu yleensä ihmisen vanhetessa, jolloin elimistö ei kykene hajottamaan lääkeainetta entiseen tapaan.
Toimintamekanismi
Parasetamolin vaikutusmekanismi on edelleen epäselvä, vaikka sitä on käytetty kipulääkkeenä jo yli sata vuotta. Sen on havaittu estävän prostaglandiinin synteesiin osallistuvien syklo-oksigenaasi (COX)-entsyymien toimintaa keskushermostossa. Hermostossa särkyä lievittävät vaikutukset välittynevät osittain serotoniinijärjestelmän kautta. . Tutkimuksissa on saatu viitteitä, että parasetamoli vaimentaisi kipua kannabinoidireseptorien kautta.
Haittavaikutukset
Parasetamolin käyttö raskausaikana saattaa lisätä pysyvien aivotoiminnan häiriöiden riskiä syntyvällä lapsella ja kasvattaa lapsen ADHD- ja autismiriskiä.
Parasetamoli on maksatoksinen (maksalle myrkyllinen) lääkeaine ja saattaa pitkään käytettynä tai suurina annoksina vaikuttaa maksan (ja munuaisten) toimintaan, jolloin laboratoriokokein määritellyt maksa-arvot ASAT ja ALAT nousevat yli viitearvojen. Ohjeannostusta ei siis tule ylittää. Aikuisella maksimivuorokausiannos on 4 g lääkeainetta, joskin riittävänä voidaan pitää 3 g:n vuorokausiannosta. Jatkuvasti alkoholia käyttävien ja vakavasta maksasairaudesta, kuten maksakirroosista tai maksan vakavasta vajaatoiminnasta, kärsivien on vältettävä parasetamolin käyttöä.
Tiedelehti Lancetissa julkaistun tutkimuksen mukaan parasetamolia säännöllisesti imeväisikäisenä käyttäneiden pikkulasten alttius sairastua astmaan 6–7 vuoden iässä kasvaa noin 1,5-kertaisella riskillä sitä imeväisiässä käyttämättömiin verrokkilapsiin nähden.
Parasetamolin käyttö voi lisätä myös ihottumaa ja muita allergisia oireita. Oireilun syyksi on tarjottu esimerkiksi immuunivasteen heikentymistä ja siitä seuraavaa infektion pitkittymistä, joka voi laukaista astmaoireita.
Parasetamolin on havaittu myös vähentävän ihmisten kykyä myötäelää positiivisia tunteita muiden ihmisten kanssa, koska se heikentää niiden aivoalueiden toimintaa, joita tarvitaan tässä.
Parasetamolia ei suositella käytettäväksi rokotuksien yhteydessä mahdollisesti ilmenevään lievään kuumeiluun, koska se alentaa rokotteen tehoa.
Yliannostus
Parasetamoli hajoaa elimistössä suurimmaksi osaksi reagoimattomiksi metaboliatuotteiksi, mutta osa (alle 10 %) metaboloituu reaktiivisiksi välituotteiksi. Näistä yksi on myrkyllinen välituote nimeltään NAPQI (n-asetyyli-p-bentsokinoni-imiini, C8H7NO2). Elimistön valmistama NAPQInin antagonisti glutationi pystyy parasetamolin normaaliannoksissa tekemään NAPQInin vaarattomaksi reagoimalla sen kanssa. Jos parasetamolia kuitenkin otetaan myrkyllinen annos, tulee kaikki glutationi kerralla käytetyksi ja sitoutumaton NAPQI pääsee aiheuttamaan vakavia maksavaurioita. Aikuiselle 10–15 grammaa aiheuttaa yleensä vakavan maksavaurion ja 20–25 grammaa voi olla tappava. Suurimmassa ilman reseptiä myytävässä käsikaupan parasetamolipakkauksessa on 30 × 0,5 grammaa annosta eli 15 grammaa.
Selvän yliannostuksen tapahtuessa on heti hakeuduttava lääkäriin, koska parasetamolin yliannostus vaurioittaa maksaa. Parasetamolimyrkytys on ensimmäisten 48 tunnin kuluessa vähäoireinen. Maksavaurion oireet ilmestyvät noin 48–96 tunnin kuluessa. Parasetamolille tehokas antidootti on asetyylikysteiini. Parasetamolimyrkytys on tyypillinen akuutin maksan vajaatoiminnan syy. Käytännössä myrkytykset ovat pääasiassa itsemurhia tai niiden yrityksiä.
Faaborg-Midtfynin kunta
thumb|right|250px|Kartta kunnan alueella sijaitsevista seurakunnista.
Faaborg-Midtfyn (myös Fåborg-Midtfyn) on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 51 519 asukasta, ja sen pinta-ala oli 633,6 neliökilometriä. Kunnan keskustaajama on nimeltään Ringe.
Kunta syntyi 1. tammikuuta 2007 Tanskan kuntauudistuksen seurauksena, jolloin entiset Brobyn kunta, Ringen kunta, Årslevin kunta, Ryslingen kunta ja Faaborgin kunta yhdistyivät.
Seurakunnat
Seuraavassa on esitetty luettelo kunnan alueella sijaitsevista seurakunnista. Luettelon numerot viittaavat oheisen kartan numeroihin.
Kate Moss
Uransa lisäksi Moss on usein ollut otsikoissa yksityiselämänsä ja päihteidenkäyttönsä takia.
Lapsuus
Moss syntyi 16. tammikuuta 1974 Addiscombessa, Croydonin esikaupungissa Lontoossa matkailutoimiston työntekijä Peter Mossin ja tämä vaimon Lindan (o.s. Shepherd) ensimmäisenä lapsena. Hänellä on myös lyhyen mallinuran tehnyt nuorempi veli Nick Moss sekä kaksi sisarpuolta isänsä uudesta avioliitosta. Mossin vanhemmat erosivat hänen ollessaan teini-ikäinen. Moss kävi koulunsa Ridgeway Primary Schoolissa ja Riddlesdown Collegiatessa, josta valmistui vuonna 1990.
Mallinura
Mossin ura alkoi kun Storm-mallitoimiston perustaja Sarah Doukas huomasi hänet John F. Kennedyn kansainvälisellä lentoasemalla vuonna 1988 ja tarjosi hänelle mallisopimusta. Tuolloin neljätoistavuotias Moss oli ollut perheensä kanssa lomalla Bahamasaarilla ja odotti kentällä paluulentoa Lontooseen. Moss esitteli aluksi muotia nuortenlehdissä, ja esiintyi ensimmäisen kerran catwalkilla John Gallianon näytöksessä Pariisissa vuonna 1989. Samoihin aikoihin valokuvaaja Corinne Day valokuvasi Mossia The Face-lehdelle The Third Summer of Love -nimiseen muotiartikkeliin. Tuulisella rannalla otetut mustavalkoiset kuvat Mossista saivat paljon huomiota Lontoossa. Hänet lähetettiinkin seuraavaksi New Yorkiin kokeilemaan mallintöitä, mutta tuolloin menestymisen esteeksi nousi Mossin liian lyhyeksi koettu pituus, noin 170 senttimetriä. Seattlelaisen grunge-tyylin noustua suosioon Moss alkoi kuitenkin saada töitä, ja hänestä tuli trendin keulakuva muotimaailmassa. Suuren yleisön tietoisuuteen Moss nousi muotitalo Calvin Kleinin mainoskampanjoissa. Moss herätti paljon kritiikkiä hoikan kehonsa takia, ja häntä verrattiin 1960-luvun valokuvamalli Twiggyyn. Mossia ja hänen vanavedessään tulleita uusia malleja alettiin kutsua termillä heroin chic, joka tarkoitti passiivista, huumeaddiktoituneen näköistä ulkomuotoa.
1990-luvulla Moss esiintyi monissa mainoskampanjoissa, muotilehdissä ja -näytöksissä, tehden töitä lähes jokaisen kuuluisan muotitalon ja muotivalokuvaajan kanssa. Hän julkaisi vuonna 1997 valokuvakirjan Kate: The Kate Moss Book, joka sisälsi retrospektiivin eri valokuvaajien otoksia hänestä. 2000-luvulta lähtien Moss on keskittynyt lähinnä lehti- ja muotikuvauksiin, eikä häntä ole enää juurikaan nähty catwalk-mallina. Hän on edelleen yksi muotimaailman suosituimmista malleista, ja myös useat taiteilijat, kuten Tracey Emin ja Sam Taylor-Wood, ovat kuvanneet Mossia töissään. Lucian Freudin raskaana olevasta Mossista maalaama alastonmuotokuva myytiin Christie'sin huutokaupassa helmikuussa 2005 noin neljällä miljoonalla punnalla. Moss on myös esiintynyt monissa musiikkivideoissa ja tehnyt yhteistyötä muusikoiden kanssa, laulaen esimerkiksi Primal Scream -yhtyeen Bobby Gillespien kanssa dueton Some Velvet Morning.
Mallintöiden lisäksi Moss on saanut maineen muoti-ikonina, ja vuosina 2007–2010 hän suunnittelikin myös menestyksekkäitä vaatemallistoja englantilaiselle Topshop-valmisvaateketjulle. Moss on myös tuottanut hajuvesivalmistaja Cotyn kanssa neljä hänen nimeään kantavaa hajuvettä vuodesta 2007 lähtien.
Yksityiselämä
Mossin yksityiselämä on lähes hänen koko uransa ajan kiinnostanut erityisesti Ison-Britannian keltaista lehdistöä. Uransa alussa hän seurusteli valokuvaaja Mario Sorrentin kanssa, joka myös kuvasi hänen ensimmäisiä Calvin Klein-mainoksiaan. 1990-luvulla otsikoihin nousi hänen suhteensa näyttelijä Johnny Deppiin, minkä päättymisen jälkeen vuonna 1998 hän hakeutui hoitoon psykiatriselle The Priory-yksityisklinikalle. 2000-luvun alussa Moss seurusteli lehtikustantaja Jefferson Hackin kanssa, ja sai tämän kanssa tyttären, Lila Gracen (s. 2002). Pari erosi kuitenkin pian lapsen syntymän jälkeen.
Hackin jälkeen Mossin suhde päihdeongelmaiseen muusikko Pete Dohertyyn herätti paljon kohua. Moss joutui tuolloin myös itse huumeskandaalin keskelle, kun syyskuussa 2005 videonauha hänestä käyttämässä kokaiinia lontoolaisessa levytysstudiossa vuoti julkisuuteen tabloidi The Daily Mirrorin kautta. Kohun aikana useat Mossin työnantajat, kuten Burberry ja H&M, päättivät lopettaa mainossopimuksensa hänen kanssaan. Moss teki julkisen anteeksipyynnön ja hakeutui kuukaudeksi päihdehoitoon Meadows-yksityisklinikalle Arizonaan, Yhdysvaltoihin. Palattuaan vuoden 2006 tammikuussa Isoon-Britanniaan hän joutui huumeidenkäytöstä myös poliisikuulusteluun ja sosiaalityöntekijät arvioivat hänen kyvykkyytensä tyttärensä huoltajana toimimiseen.
Moss avioitui pitkäaikaisen miesystävänsä, The Kills-yhtyeen kitaristi Jamie Hincen, kanssa heinäkuussa 2011. He ovat sittemmin eronneet.
Paternalismi
Paternalismi eli holhoaminen on toimintamalli, joka pyrkii ehkäisemään holhoamisen kohdetta tekemästä vahinkoa itselleen. Paternalismi tarkoittaa myös tällaisten toimintamallien kannattamista.
Esimerkkinä paternalistisesta filosofiasta on voimakeinojen käyttö tai rankaiseminen juridisesti itsemurhan, addiktiivisten tai vahingollisten päihteiden käytön tai muun paternalistin näkökulmasta haitallisen toiminnan estämiseksi.
Hyvinvoinnin lisäämiseen tähtäävässä toiminnassa puhutaan hyvinvointipaternalismista ja ajateltaessa kolmannen osapuolen etua (esimerkiksi yhteiskunnan etu, yleinen etu tai huostaanotossa lapsen etu) käytetään kurinpidollista paternalismia.
Sosiaalityössä paternalistinen puuttuminen perustellaan yleensä joko henkilön itsensä tai muiden hyvinvoinnin vaarantumisella, harvemmin puuttumisen syynä on hyvinvoinnin lisääminen.
Kaakkolammi (Orivesi, Hirtolahti)
Maantietoa
Lammen pinta-ala on 1,8 hehtaaria ja se on 400 metriä pitkä ja 50 metriä leveä. Se sijaitsee Kaakkovuoren ja Mänttävuoren välisessä pitkittäisessä jyrkkärinteisessä laaksossa. Lammella ei ole kartan mukaan saaria ja se on autio. Sen rantaviivan pituus on 800 metriä ja sen rannat ovat suota.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72), jonka Koljonselän alueeseen (35.722) se kuuluu. Lammen vedenpinnan korkeus on 116,7 metriä mpy.
Gas Gas
thumb|Gas Gas EC 300 Gas Gas on vuonna 1985 perustettu espanjalainen moottoripyörä- ja mönkijävalmistaja. Gas Gas on erikoistunut enduro-, motocross- ja trialpyöriin. Gas Gas on markkinajohtaja maailmassa trialpyörien valmistuksessa. Yrityksen kotipaikka on Girona, joka sijaitsee Pohjois-Kataloniassa.
Historia
Gas Gas on valmistanut ja myynyt moottoripyöriä vuodesta 1985, jolloin valmistettavana pyöränä olivat trialpyörät. Suurin osa Gas Gas-malleista valmistetaan edelleen Saltissa, joka sijaitsee lähellä Gironaa. Vuonna 1989 yhtiö aloitti enduro- ja motocrosspyörien valmistuksen. Mönkkijöiden valmistus alkoi vuonna 2002.
Mallit
Gas Gasin erikoisalaa on trial-pyörät, mutta se valmistaa niiden lisäksi myös kevytmoottoripyöriä ja mopoja.
Benjamin Taalasmaa
Benjamin Taalasmaa (ent. Autio) on Aaron Bojangin esittämä kuvitteellinen henkilö saippuasarjassa Salatut elämät. Benjamin nähtiin sarjassa ensimmäistä kertaa Lucas Ahokkaan esittämänä vuosina 2009–2010, jolloin leikki-ikäisen Benjaminin adoptoinut Noora Autio toi tämän näytille Pihlajakadulle. Benjamin poistui sarjasta vuonna 2010 hänen muuttaessaan takaisin Keniaan yhdessä adoptioäitinsä Noora Aution sekä tämän miesystävän Kari Taalasmaan ja Karin tyttären Oona Kivirannan kanssa. Benjamin palasi sarjaan vuonna 2017 ollessaan teini-ikäinen. Hän lähti vuonna 2021 tyttöystävänsä Anna Ihalaisen kanssa Keniaan äitinsä Nooran luokse. Syksyllä 2022 Kari ja Salla matkustavat viinitilalle josta löytävät Benjaminin humalassa. Salla ja Kari palaavat suomeen Benjaminin kanssa. Benjamin joutuu suomessa ongelmiin ammattirikollisen, Jpn kanssa ja kun Kari saa tietää Benjaminin salailleen Sallan raskauden salaisuuksia, Kari sanoo ettei Benjamin ole enää hänen poikansa ja Benjamin lähtee rahtilaivalla pois suomesta keväällä 2023.
Perhe
Benjaminin biologinen äiti oli Noora Aution asiakas Keniassa. Tämä kuitenkin kuoli pojan ollessa pieni, joten Noora päätti adoptoida Benjaminin, johon hän oli jo valmiiksi kiintynyt. Nooran miesystävä Kari Taalasmaa adoptoi Benjaminin, jolloin pojan sukunimeksi vaihdettiin Taalasmaa. Noora, Kari, Benjamin sekä Karin tytär ja Benjaminin adoptiosisko Oona Kiviranta muuttivat yhdessä Keniaan. Noora ja Kari erosivat Keniassa ja Kari muutti takaisin Suomeen. Myöhemmin teini-ikäinen Benjamin palasi Keniasta Suomeen voidakseen asua isänsä kanssa. Benjaminin palatessa hän asui isänsä, isänsä vaimon Linda Eerikäisen sekä Lindan tyttären Viola Heleniuksen kanssa Pihlajakadulla asunnossa B5. Lindan ja Karin erotessa Benjamin ja Kari muuttivat asumaan Pihlajakatu B2 asuntoon, jossa he asuvat tälläkin hetkellä. Heidän kanssaan asui Benjaminin adoptioisoäiti Ulla Taalasmaa, joka kuitenkin muutti yhdessä Gunnar Mustavaara n kanssa Kalle Laitela n ullakkoasuntoon.
Adoptoitu Benjamin liittyy Taalasmaiden perheeseen
Benjaminin biologisen äidin kuollessa päätti Noora Autio adoptoida Benjaminin. Benjamin nähtiin ensimmäistä kertaa Pihlajakadulla vuosina 2009–2010, jolloin hän ei osannut suomea kuin muutaman sanan verran. Vierailullaan Benjamin tutustui muun muassa adoptioisoisäänsä Seppo Taalasmaahan, tämän silloiseen vaimoon Helena Kuulaan sekä naapurin lapsiin Aino ja Otto Kaukovaaraan. Vierailu jäi lyhyeksi, kun Benjamin muutti adoptiovanhempiensa kanssa takaisin Keniaan. Noora Aution miesystävä Kari Taalasmaa adoptoi Benjaminin ja pojan sukunimeksi vaihdettiin Taalasmaa.
Teini-ikäisen Benjaminin paluu ja suhde Violaan
Myöhemmin Benjaminin adoptioäiti Noora saapui Pihlajakadulle ja toivoi Benjaminin palaavan kanssaan takaisin Keniaan, mutta tahtonsa mukaisesti Benjamin sai jäädä Suomeen.
Viola Heleniuksen entinen poikaystävä Severi Sievinen kertoi Lindalle ja Karille Benjaminin ja Violan seurustelevan, jolloin perheen välit olivat väliaikaisesti tulehtuneet pahasti. Karin ja Lindan erottua kaksikko alkoi seurustelemaan virallisesti. He päätyivät harrastamaan seksiä, mihin Viola ei kuitenkaan kokenut olevansa täysin valmis. Benjamin olisi halunnut harrastaa Violan kanssa seksiä uudelleen, mutta tämän kieltäydyttä koki Benjamin suhteen turhaksi. Benjamin jätti Violan ja tämä alkoi seurustelemaan uudelleen Severin kanssa. Sittemmin Benjamin seurusteli vähän aikaa Nella Tammisen kanssa, mutta suhde päättyi Nellan saadessa tietää, että Benjamin oli tirkistellyt hänen äitiään Eva Tammista suihkussa.
Benjamin tutustuu Annaan
Oltuaan pitkään ilman tyttöystävää alkoi Benjamin kiinnostua Instagramissa tapaamastaan Anna Ihalaisesta. Benjamin saavutti suosiota jakamalla parkour-videoita Instagram-tilillään. Annaan tulisesti ihastunut Benjamin yritti useasti päästä varatun Annan juttusille, mutta lopulta Anna päätyikin Benjaminin parhaan ystävän Severin seuraan. Benjamin ja Anna päättivät pysyä ystävinä.
Tutustuttuaan Annaan Benjaminille selvisi, että Annalla on leukemia. Benjamin paljasti tiedon epähuomiossa instagramissa, vaikka Annan oli tarkoitus pitää sairautensa salassa. Anna suuttui Benjaminille tästä. Anna kuitenkin huomasi, ettei tiedon paljastuminen ollutkaan huono asia, joten hän antoi Benjaminille anteeksi. Myöhemmin Anna päätyi suutelemaan Benjaminia, jonka Annan instagram-seuraaja kuitenkin näki levittäen samalla tiedon eteenpäin. Näin kaksikon suudelma kantautui myös Annan poikaystävälle Severille, joka kosti tämän väittämällä Benjaminin ja Annan seurustelevan. Pian Anna kuitenkin kyllästyi molempien temppuiluun ja päätti pysyä kaukana kummastakin miehestä.
Myöhemmin Severi ja Benjamin huolestuivat, kun Annan instagram-tili oli ollut pitkään hiljainen. He saivat selville Annan mummon menehtyneen, ja tämän muuttaneen toisaalle. Pian paljastui Annan äidin olevan Johannesveljet-uskonlahkon jäsen, jonne hän oli aikeissa viedä sairaan Annan. Benjamin pelasti Annan lahkolta, ja piilotteli tätä Amandassa. Anna ja Benjamin huomasivat olevansa yhä kiinnostuneita toisistaan ja alkoivat seurustella. Kuitenkin pian Annan äiti Maritta ilmaantui Amandaan juuri, kun Benjamin ja Anna olivat palohälytyksen jäljiltä puolialastomina ravintolassa. Tämän jälkeen Salla Mattila käski Annan etsiä toisen paikan ja Benjamin päätti majoittaa hänet Taalasmaille. Anna tunsi itsensä ulkopuoliseksi Taalasmaiden luona, ja päätti lähteä Marittan mukaan Johannesveljiin. Benjamin, Kari ja Salla lähtivät heidän peräänsä, ja pian huomasivat lahkon johtajan olevan Sallan vanha työkaveri, Cindy Rintala. Benjamin ja Kari löysivät navettaan vangitut Annan ja Marittan samalla, kun Salla pidätteli Cindyä. Anna päätti lähteä takaisin Pihlajakadulle Marittan jäädessä lahkoon.
Palattuaan Pihlajakadulle Benjamin päätti pyytää Annan mukaansa Keniaan tapaamaan äitiään Nooraa. Anna suostui. Pian heidän ystävänsä järjestivät läksiäiset, joiden jälkeen Anna ja Benjamin nousivat taksiin ja poistuivat sarjasta.
Christoffer Taxell
Lars Evald Christoffer Taxell (s. 14. helmikuuta 1948 Turku) on suomenruotsalainen yritysjohtaja, poliitikko ja Åbo Akademin entinen kansleri. Suomessa hänet tunnetaan ruotsinkielisen politiikan, talouden ja kulttuurin harmaana eminenssinä.
Iltalehti valitsi Taxellin loppuvuodesta 2009 Suomen talouselämän kolmanneksi vaikutusvaltaisimmaksi päättäjäksi Björn Wahlroosin ja Antti Herlinin jälkeen.
Poliittinen ura
Taxell toimi yhtäjaksoisesti RKP:n kansanedustajana 1975–1991 ja puolueen puheenjohtajana vuosina 1985–1990. Taxell toimi oikeusministerinä 1979–1987 Mauno Koiviston ja Kalevi Sorsan hallituksissa, minkä jälkeen hän oli vielä Holkerin hallituksen opetusministerinä 1987–1990. Taxellin ministerikausi kesti yhtäjaksoisesti 4 037 päivää, eli 11 vuotta. Taxell oli Suomen pitkäaikaisin oikeusministeri kesäkuun 2023 alkuun saakka, jolloin Anna-Maja Henriksson ohitti hänet.
Lokakuusta 2008 Taxell johti komiteaa, joka valmisteli Suomen perustuslain uudistusta.
Elinkeino- ja kulttuurielämässä
Vuosina 1990–2002 Taxell oli Partekin toimitusjohtaja ja vuosina 2005–2006 Elinkeinoelämän keskusliiton puheenjohtaja. Taxell on istunut myös Finnairin hallituksen puheenjohtajana sekä Elinkeinoelämän valtuuskunnan, Boliden Borgsöe AB:n, Sampon, Luvata International Oy:n ja Nordkalkin hallitusten jäsenenä.
Yritysmaailman ulkopuolella Taxell on toiminut muun muassa Åbo Akademin kanslerina. Lisäksi hän on Stiftelsen för Åbo Akademi ja Föreningen Konstsamfundet rf:n hallitusten puheenjohtaja. Taxell toimii Yliopistoallianssin hallituksen puheenjohtajana ja johti Euroopan kulttuuripääkaupunkihanketta hallinnoivaa Turku 2011 -säätiötä.
Vuoden 2012 kevätkaudella Taxellin nimi on tullut julkisuudessa esiin useiden niin sanottujen hyvä veli -asuntojärjestelyiden yhteydessä. Taxell on ollut mukana Finnairin Mika Vehviläisen, puolustusministeri Stefan Wallinin ja Veritasin Kjell Sundströmin asuntojärjestelyissä.
Tausta ja yksityiselämä
Taxellin isä Lars Erik Taxell on toiminut myös RKP:n puheenjohtajana. Taxell valmistui oikeustieteen kandidaatiksi Turun yliopistosta 1972. Hän on ollut naimisissa Rachel Nygård-Taxellin kanssa vuodesta 1974, ja heillä on kaksi lasta.
Tatarstan Turkvision laulukilpailussa
Tatarstan on osallistunut Turkvision laulukilpailuun kahdesti, vuosina 2013 ja 2014.
2013
Tatarstan osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Alinä Şäripcanova kappaleella "Üpkälämim" (Үпкәләмим). Turkvision laulukilpailun semifinaalissa Şäripcanova pääsi jatkoon ja sijoittui finaalissa neljänneksi 192 pisteellä.
2017
Tatarstan osallistui uudelleen vuoden 2017 kilpailuun, joka olisi järjestetty Astanassa, Kazakstanissa. Edustajaksi oli valittu Yämle Kızlar.
Coppa Titano
Coppa Titano on vuosittainen jalkapallokilpailu San Marinossa. Ensimmäisen kerran Coppa Titanossa kilpailtiin vuonna 1937. Menestynein seura on AC Libertas 11 mestaruudellaan.
Catharina Gripenberg
Catharina Gripenberg (s. 31. joulukuuta 1977 Pietarsaari) on suomenruotsalainen runoilija.
Gripenberg voitti Arvid Mörne -runokilpailun 1998. Hänen esikoisteoksensa På diabilden är huvudet propfullt av lycka ilmestyi vuonna 1999 ja toinen runokokoelma Ödemjuka belles lettres från en till en vuonna 2002. Gripenberg sai ruotsalaisen Lyrikvännen-aikakauslehden myöntämän Stig Carlsson -palkinnon vuonna 2003. Valikoima kahden ensimmäisen kokoelman runoja ilmestyi vuonna 2005 Kristiina Lähteen suomentamana teoksessa Sinä siellä kaukana näytät tutulta, josta Lähde sai Kääntäjäkarhu-palkinnon.
Kolmas Gripenbergin kokoelma, Ta min hand, det vore underligt (suom. Ottaisit käteni, kummallista), ilmestyi vuonna 2007. Gripenberg sai siitä Tanssiva karhu -palkinnon vuonna 2008. Myös hänen neljäs kokoelmansa Handbok att bära till en dräkt oli Tanssiva karhu -ehdokas ja Gripenberg sai siitä Ruotsin radion runopalkinnon 2016.
Gripenberg työskentelee Ellips-kustantamossa. Runouden kirjoittamisen lisäksi hän on kirjoittanut draamaa ja ruotsintanut tanskalaisen Per Højholtin runoja.
Legio XX Valeria Victrix
Legio XX Valeria Victrix (Legio XX Valeria Victrix Antoniniana Deciana) oli roomalainen legioona, jonka Augustus perusti noin vuonna 31 eaa.. Legioonan tunnus oli villisika. Legioonan nimi merkitsee suunnilleen ”Urhea ja voitokas”. Legioona palveli Hispaniassa, Illyriassa ja Germaniassa, kunnes se vuonna 43 jaa. osallistui Britannian valloitukseen. Britanniasta tuli legioonan pysyvä asemapaikka aina 300-luvulle saakka.
Illyriassa Valeria Victrix kuului Tiberiuksen armeijaan, joka taisteli markomanneja vastaan vuonna 6 jaa. Roomalaisten hävittyä Teutoburgin taistelun Valeria Victrix siirrettiin turvaamaan Germanian raja-alueita. Legioonan asemapaikkana oli Oppidum Ubiorum, nykyinen Köln.
Vuonna 43 jaa. Valeria Victrix oli yksi Britannian vallanneista neljästä legioonasta. Legioonan pääasemapaikaksi tuli Camulodunum, nykyisessä Colchesterissa. Vuonna 60 tai 61 Valeria Victrix oli kukistamassa Boudiccan johtamaa kapinaa. On mahdollista, että legioonan nimi Valeria Victrix on peräisin kapinan menestyksellisestä tukahduttamisesta. Britanniassa legioona luultavasti osallistui myös Hadrianuksen vallin rakentamiseen.
Zeppo Marx
Filmografia
Zeppo Marx esiintyi viidessä elokuvassa.
Kyösti Sipilä
Heikki Kyösti Sipilä (22. toukokuuta 1872 Siikajoki – 30. kesäkuuta 1931 Ollila, Terijoki) oli suomalainen pappi, päätoimittaja ja kouluneuvos.
Sipilä oli Kaavin kirkkoherran apulaisena 1896, Leppävirran kirkkoherran virallisena apulaisena 1896, vt. kirkkoherrana valtiopäivien aikaan 1897, Kuopion papiston apulaisena 1897–1899 ja Kuopion tuomiokapitulin notaarina 1900–1904. Hän oli Kuopion sokeainkoulun opettajana 1898–1900, Suomen Kirkon Julkisten Sanomien toimittajana 1900–1921 ja Helsingin sokeainkoulun johtajana 1904–1926. Sipilä toimi apulaisesittelijänä opetusministeriössä 1919–1927 ja hän oli kouluhallituksen aistiviallisopetuksen tarkastajana ja kouluneuvoksena vuodesta 1927 alkaen.
Kyösti Sipilä oli naimisissa 1896–1930 Lydia Karolina Tallqvistin (1865–1930) kanssa. Heidän poikansa oli professori Arvo Sipilä.
Berndt Ivar Aminoff
Berndt Ivar Aminoff (8. lokakuuta 1843 Helsinki – 28. helmikuuta 1926 Viipuri) oli suomalainen arkkitehti. Hän toimi Viipurin ja Vaasan läänien lääninarkkitehtina.
Henkilöhistoria
thumb|[[Peräseinäjoen kirkko 1900-luvun alussa]] Aminoffin isä Berndt Adolf Carl Gregori Aminoff (1809–1875) oli valtiopäivämies, eversti ja kuvernöörin adjutantti ja äiti Ida Matilda Avellan (1817–1859) historian professori Johan Henrik Avellanin ja tukholmalaisen Kristina Eleonora Almqvistin tytär. Aminoff avioitui ensimmäisen kerran vuonna 1870 porvarissukuun kuuluvan Ebba Örnin (5. kesäkuuta 1851 Helsinki – 24. joulukuuta 1889 Viipuri) kanssa, joka oli eversti Carl Ferdinand Örnin ja Natalia Frankenheuserin tytär. Ebba Aminoff menehtyi 38-vuotiaana vuonna 1889, jonka jälkeen Aminoff jäi leskeksi. Aminoffin toinen puoliso vuodesta 1893 oli Olga Maria Thesleff, joka oli kenraalimajuri Alexander Adam Thesleffin ja Eugenia Amalia Thesleffin tytär. Thesleff menehtyi 62-vuotiaana vuonna 1911 ja Aminoff jäi toistamiseen leskeksi. Aminoffin kolmas vaimo oli Anna Ottilia Häggman vuodesta 1913 vuoteen 1919.
Aminoffilla ja Ebba Örnillä oli kolme lasta:
Ammattiura
Aminoff aloitti opinnot Haminan kadettikoulussa 1858, josta hän siirtyi opiskelemaan insinööriksi Helsinkiin ja valmistui Helsingin teknillisestä reaalikoulusta vuonna 1869. Välillä vuosina 1866–1867 hän opiskeli vapaita taiteita Ruotsin kuninkaallisessa akatemiassa Tukholmassa. Valmistumisen jälkeen Aminoff lähti työhön rautatietutkimuksille Venäjälle 1869-1870, jonka jälkeen hän palasi Suomeen. Valmistuttuaan rautatietutkimusten parissa työskennellyt Aminoff tuli ensin vt. ja sitten vuodesta 1872 vakinaiseksi asemapäälliköksi Kausalaan mutta siirtyi Helsinkiin Yleisten rakennusten ylihallituksen arkkitehdiksi 1873. Hän muun muassa johti majakoiden rakentamista Laatokalle ja Viipurin lääninvankilan rakentamista 1870-luvun lopussa ja 1880-luvun alussa. Vuonna 1889 Aminoff määrättiin Suomen valtion puolesta jäseneksi komissioon, jonka tuli arvioida Suomen Kaartinpataljoonan rakennukset Krasnoje Selossa. Vaasan lääninrakennuskonttorin esimies ja lääninarkkitehti Aminoffista tuli 1884 ja vastaava virkamies Viipurissa huhtikuussa 1887. Viimeksi mainitusta tehtävästä hän jäi eläkkeelle kesäkuussa 1914. Viipurin läänin vakinaisena lääninarkkitehtina Aminoffia seurasi toukokuussa 1915 Allan Schulman, joka hoiti virkaa tammikuuhun 1932 saakka.
Aminoff oli vuonna 1890 perustetun Viipurin Taiteenystävien yhdistyksen perustajajäsen. Muita perustajia olivat teollisuusmies, konsuli Eugen Wolff, Taideyhdistyksen Viipurin asiamies, hovioikeuden varapresidentin puoliso Lilli Fabritius, taidekauppias Conrad Oldenburg, kaupunginarkkitehti Brynolf Blomqvist, kauppaneuvos Wilhelm Hackman, kauppaneuvos Paul Wahlin tytär Thella Frankenhaeuser ja Mathilda Lagerspetz. Aminoff toimi myös 20 vuotta sihteerinä Viipurin Taiteenystävien yhdistyksessä. Yhdistys vaikutti voimakkaasti Viipurin taidemuseon syntyyn.
Viipurin Taiteenystävien yhdistys perusti Viiipurin taiteenystäväin piirustuskoulu n. Aminoff piti piirustuskoulua vuodesta 1891. Piirustuskoulun tunnetuin oppilas oli Hugo Simberg. Piirustuskoulu loi Viipuriin oman taiteilijayhteisön.
Aminoff toimi vuonna 1912 perustetun Viipurin arkkitehdit -klubin ensimmäisenä puheenjohtajana. Hän oli myös yksi Viipurin Teknillisen klubin perustajista ja toimi klubin varapuheenjohtajana 1896-1899. Aminoff toimi Viipurin amatöörivalokuvaajain klubin puheenjohtajana. Aminoff oli ahkera puhuja ja esitelmöitsijä.
Töitä
Viipurin lääninarkkitehtina Aminoff laati Sortavalan kaupungin asemakaavan (1891) ja Vaasan lääninarkkitehtina Kokkolan kaupungin asemakaavan (1884).
Aminoff suunnitteli Hamburger Börs -hotellin rakennuksen Vahtitorninkadulle Viipuriin. Rakennus oli alun perin suunniteltu asuinrakennuskäyttöön. Hän myös korotti vuonna 1897 Vahtitorninkadun ja Mustainveljestenkadun kadussa sijainnutta arkkitehti Carl Leszigin suunnittelemaa rakennusta, jotta korttelista tuli yhdenmukainen. Leszigin suunnittelemassa rakennuksessa toimi Uusi Hotelli, jonka tiloissa perustettiin Pamaus – Teollisuuden ja liikkeenharjoittajain Seura vuonna 1891. Viipurin realikoulun (Pohjoisvalli 3-5, tontti 3 & 4) korotus ja laajennus vuonna 1887. Raastuvanoikeuden rakennuksen muutos ja laajennus (Karjaportinkatu 1, tontti 14).
Hän oli erityisen kiinnostunut egyptiläisestä arkkitehtuurista ja hän suoritti useita tutkimusmatkoja Aleksandriaan. Tekniska föreningens förhandlingarin julkaisi Aminoffin kirjoitukset Tulevaisuuden arkkitehtuuri suhteessa kulttuuriin ja dekoratiiviseen taiteeseen, Egyptin pyramidit, Cheopsin pyramidin salaisuus ja Scrapeum ja Yhteys arkkitehtuurin ja harmonisten pituusmittojen välillä. Arkitektenissa hän julkaisi 1917 kirjoituksen Geometritset sarjapituudet, niiden merkitys ja esiintyminen kuvaavassa taiteessa. Sortavalan kirkon laajennustyössä (1895) hän käytti egyptiläisiä vaikutteita, mutta kirkko tuhoutui toisessa maailmansodassa.
Tunnetuin Aminoffin suunnittelema rakennus lienee Peräseinäjoen kirkko (1892). Aminoff suunnitteli Haminan ortodoksisen hautausmaankirkon vuonna 1901. Lisäksi hän suunnitteli useita kirkkoja Karjalankannakselle. Viipurissa hänen töitään olivat muun muassa seuraavat: Aminoff laati vuosina 1908-1910 Adlercreutz-suvun omistamalle, Uudellamaalla sijaitsevalle Sjundbyn kartanolle laajan määrän mittauspiirustuksia, jotka koskettivat päärakennusta, piharakennuksia ja kartanonpuistoa.
Loutrá Oraías Elénis
Loutrá Oraías Elénis on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Loutrá Oraías Elénis on osa Galatákin kyläyhdyskuntaa. Kylän väkiluku on 1 145 (vuonna 2011).
pienoiskuva|vasen|Loutrá Oraías Elénisin kuuma lähde, ”Kauniin Helenan kylpy”. Loutrá Oraías Elénisin kylä, suomeksi ”Kauniin Helenan kylvyt”, sijaitsee Saroninlahden rannalla Óneia-vuoren itäpäässä noin kymmenen kilometriä kaakkoon Kórinthoksen kaupungista. Kylän nimi viittaa sen kuumiin lähteisiin. Antiikin aikana ne tunnettiin nimellä Rheiton. Tarustossa kerrotaan, että Helena olisi kylpenyt paikalla.
Aiemmin kylä kuului Saronikóksen kuntaan ja vuodesta 2011 lähtien Kórinthoksen kunnan Saronikóksen kunnallisyksikköön.
Magoúla (Lakonia)
Magoúla on Kreikan kylä, joka kuuluu hallinnollisesti Spártin kuntaan, Lakonian alueyksikköön ja Peloponnesoksen alueeseen. Kylän väkiluku on 1 415 (vuonna 2011).
Magoúlan kylä sijaitsee kaksi kilometriä länteen Spártin kaupungista ja voidaan nykyisin nähdä sen esikaupunkina. Kylä on rakennettu noin 240 metrin korkeuteen merenpinnasta laskettuna. Magoúla muodostaa myös laajemman kyläyhdyskunnan (Τοπική Κοινότητα Μαγούλας, Topikí Koinótita Magoúlas), johon kuuluu varsinaisen Magoúlan kylän lisäksi Sanatórion kylä. Koko yhdyskunnan väkiluku on 1 518.
Aiemmin kylä kuului Mystráksen kuntaan ja vuodesta 2011 lähtien Spártin kunnan Mystráksen kunnallisyksikköön. Kylä oli lakkautetun Mystráksen kunnan kuntakeskus.
Aina Bergroth
Aina Linnea Bergroth (s. 21. joulukuuta 1975 Kivijärvi) on suomalainen kirjailija, dramaturgi ja näytelmäkirjailija. Hänen esikoisteoksensa Ah autuutta julkaistiin vuonna 2007 ja alun perin anonyyminä ilmestynyt Prinsessan kirjeet vuonna 2010.
Elämä ja ura
Bergroth on koulutukseltaan filosofian maisteri. Hän on opiskellut yleistä kirjallisuustiedettä ja teoreettista filosofiaa Helsingin yliopistossa. Bergrothin pro gradu -tutkielma käsitteli Sarah Kanen, Senecan ja Euripideen tulkintoja Faidran myytistä. Helsingin yliopiston jatko-opiskelijana Bergroth on tutkinut antiikin myyttien uudelleentulkintoja nykydraamassa.
Bergroth on toiminut Suomen Kansallisteatterin dramaturgina ja kirjallisena neuvonantajana (2001–2017) sekä Kansallisteatterin kirja -sarjan toimittajana. Bergroth toimi Nuoren Voiman Liiton puheenjohtaja vuosina 2012–2015.
Teatterityöt
Vuonna 2014 Bergroth esiintyi Kansallisteatterissa Kristian Smedsin ja Rosa Liksomin näytelmässä Palsa – ihmisen kuva (ohj. Kristian Smeds).
Bergrothin töitä dramaturgina ovat olleet muun muassa Kansallisteatterin Karamazovin veljekset (2018, ohj. Samuli Reunanen), Katja Lundénin Companyn Universo (2019, koreografia Katja Lundén, sävellys Anna-Mari Kähärä), Marko Tapion romaaniin pohjautuva Arktinen hysteria (2017, ohj. Atro Kahiluoto) ja Leea ja Klaus Klemolan näytelmä Maaseudun tulevaisuus (2014, ohj. Leea Klemola). Bergroth toimi dramaturgina myös John Loganin taidemaalari Mark Rothkosta kertovassa näytelmässä RED (2015, ohj. Juhana von Bagh) sekä Reykjavikin kaupunginteatterin tulkinnassa Tšehovin Lokista (2015, ohj. Yana Ross). Lokki ja Arktinen hysteria esitettiin myös Tampereen Teatterikesässä.
Bergrothin näytelmä Lou Salomé sai kantaesityksensä KOM-teatterissa 24.9.2021. Riikka Oksasen ohjaama esitys ammensi vapaasti kaikki aikansa tabut rikkoneen Lou Andreas-Salomén (1861–1937) elämästä. Omana aikanaan laajalti tunnettu runoilija, filosofi ja uraa uurtava psykoanalyytikko toimi koko elämänsä piittaamatta naiselle varatusta kulttuurisesta roolista.
Brontosaurus
thumb|vasen|Brontosaurus-lauma. Brontosaurus oli myöhäisellä jurakaudella noin 155–145 miljoonaa vuotta sitten elänyt hirmulisko. Se luokiteltiin vuonna 1903 Apatosauruksen lajiksi exelsus, kun niiden eroja pidettiin vähäisinä. Fossiililöytöjen perusteella se on kuitenkin palautettu omaksi lajikseen vuonna 2015. thumb|left|Ihminen ja kaksi Apatosaurus-lajia: A. ajax (keltainen) ja A. louisae (punainen) sekä Brontosaurus (ent. A. excelsus) (vihreä).
Pelastuspartio Pellekaija Pum
Pelastuspartio Pellekaija Pum on MTV3 ja MTV Juniori -kanavilla esitetty lastenohjelma, jossa käydään läpi erilaisia asioita, jotka ovat tärkeitä tietää. Ohjelmassa lauletaan ja soitetaan elävää musiikkia. Ohjelma kuvattiin touko-kesäkuun vaihteessa vuonna 2005 Hyvinkäällä ja Helsingissä, ja esitettiin vuoden 2006 tammikuusta lähtien. Sen käsikirjoittajat ovat Pekka Tonttila ja Tuula Tonttila.
Laulut
Sävelet ja sanat Pekka Tonttila
Pyroraptor
Pyroraptor (nimen merkitys: "tulivaras") oli dromaeosaureihin kuulunut, lihaa syönyt teropodidinosaurusten suku. Se eli 73–67 miljoonaa vuotta sitten myöhäisellä liitukaudella Campania- ja Maastricht-vaiheella. Pyroraptorin fossiileja on löydetty Ranskasta.
Mamadou Diabaté
thumb|Mamadou Diabaté Mamadou Diabaté (s. 1975, Kita) on malilainen koran soittaja. Hän on asunut vuodesta 1996 lähtien Yhdysvalloissa. Hänen ensimmäinen albuminsa, Tunga, julkaistiin levy-yhtiö Alula Recordsin kautta vuonna 2000.
Pyroraptor
Nimi
Pyroraptor tarkoittaa "tulivarasta". Dinosaurus nimettiin näin, koska sen jäänteet löydettiin metsäpalon jälkeen.
Pyroraptor tulee kreikan kielen sanasta "pyros" (tuli) ja latinan kielen sanasta "raptor" (ryöstäjä, rosvo, varas tai ryöväri). Lajiepiteetti olympius on annettu erään Olympos-vuoren mukaan, josta Pyroraptorin jäänteet löydettiin.
Koko ja ulkonäkö
Pyroraptorin pituus oli arviolta 1,6 metriä, korkeus lonkan kohdalta 0,6 metriä ja paino 20 kilogrammaa.
Fossiililöydöt
Pyroraptorin jäänteet löydettiin Provence-Alpit-Rivierassa, Ranskassa vuonna 1992. Osittain säilyneet jäänteet löydettiin sen jälkeen, kun metsäpalo oli pyyhkäissyt alueen halki. Jäänteet olivat sekoittuneet muiden dinosaurusten ja eläinten jäännösten kanssa.
Pyroraptorin holotyyppi on vasemman jalan toisen varpaan kokonainen kynsi. Pyroraptorista on löydetty myös oikean jalan toisen varpaan toinen luu, vasemman jalan toinen luu, kokonainen kynsi oikean jalan toisesta varpaasta, oikea kyynärluu, hampaita, useita varvasluita, sormiluu, käsiluu, oikea värttinäluu eturaajasta, häntänikama ja selkänikama.
Onko Pyroraptor sama dinosaurus kuin Variraptor?
Pyroraptorin lisäksi samalta alueelta Ranskasta on löydetty myös toinen dromaeosauri, Variraptor. Aikaisemmin on spekuloitu, että Pyroraptor saattaa itse asiassa vain olla Variraptorin lisäjäänteitä. Variraptor tunnetaan myös hyvin epätäydellisistä jäänteistä. Phomphen Chanthasitin vuonna 2009 tekemässä tutkimuksessa kuitenkin kiinnitettiin huomiota kyynärluiden muodossa olleisiin eroihin, mikä näyttää pitävän Pyroraptorin ja Variraptorin erillisinä sukuina.
Populaarikulttuurissa
Pyroraptor oli yksi päädinosauruksista Discovery Channelin vuoden 2003 sarjassa Dinosaur Planet. Yhdessä jaksossa näytetään spekulatiivinen rekonstruktio siitä, kun yksinäinen Pyroraptor nimeltään Pod ajautuu tsunamin jälkeen pienelle saarelle, missä se joutuu kosketuksiin mantereelta tuntemiensa dinosaurusten hyvin pienten kääpiömuotojen kanssa, mukaan lukien titanosauri Magyarosaurus ja teropodi Tarascosaurus.
Muuta
Pyroraptor on yksi muutamista Euroopasta löydetyistä dromaeosaureista.
Karólína Eiríksdóttir
Karólína Eiríksdóttir (s. 1951 Reykjavík) on islantilainen säveltäjä.
Karólína aloitti opintonsa Reykjavíkissa ja jatkoi niitä Michiganin yliopistossa Ann Arborissa. Hän on työskennellyt vuodesta 1979 Reykjavíkin musiikkiopiston opettajana ja vapaana säveltäjänä Islannissa. Hänen teoksiaan on esitetty Islannin lisäksi Skandinavian maissa, Pariisissa, Lontoossa, Glasgow’ssa, Wienissä, Tokiossa, Yhdysvalloissa, Saksassa, Sveitsissä, Espanjassa ja Argentiinassa.
Karólínan tuotantoon kuuluu muun muassa oopperamusiikkia ja kamarimusiikkiteoksia, kuten saksofonikvartetto. Vuonna 1995 hän kirjoitti Aalborgin sinfoniaorkesterin tilaustyönä klarinettikonserton. Tuoreisiin teoksiin kuuluu toccata orkesterille sekä konsertto kahdelle huilulle, joka sai kantaesityksensä Reykjavíkissa tammikuussa 2007.
Fields of Blood
Fields of Blood on saksalaisen power metal -yhtyeen Grave Diggerin täyspitkä studioalbumi, joka julkaistiin 29. toukokuuta 2020.
The Sweet featuring ”Little Willy” & ”Blockbuster”
The Sweet featuring "Little Willy" & "Blockbuster" on brittiläisen Sweet-yhtyeen ensimmäinen albumijulkaisu Pohjois-Amerikassa. Se koostuu lähinnä Euroopassa julkaistujen singlejen a- ja b-puolista. ”Little Willy” -single nousi Yhdysvaltojen singlelistalla vuonna 1973 kolmanneksi, mikä on yhtyeen korkein sijoitus kyseisellä listalla.
Kappaleet
A-puoli B-puoli
Pallopoika
thumb|Pallopoika thumb|Pallotyttö [[Ranskan avoin tennisturnaus|Ranskan avoimessa tennisturnauksessa.]] Pallopoika tai pallotyttö on useissa palloilulajeissa avustava henkilö, jonka tehtävä on kerätä tai palauttaa kentän ulkopuolelle tai verkkoon (esimerkiksi tenniksessä) päätyneet pallot. Pallopoika nopeuttaa peliä ja antaa pelaajille mahdollisuuden keskittyä pelaamiseen. Pallopoikia käytetään tärkeimmissä peleissä, harvoin tavallisten harrastajien välisissä otteluissa. Pallopojat ja -tytöt ovat useimmiten lajia harrastavia junioreja.
Tenniksessä pallopojat sijoittuvat verkon päätyihin sivurajan taakse sekä takarajan taakse. Verkolla työskentelevät pallopojat keräävät heti verkkoon pysähtyneet pallot ja palauttavat ne kentän takaosassa oleville pallopojille. Nämä pallopojat antavat syöttäjille palloja sen mukaan kuin pelaajat niitä pyytävät.
Pallopojat tai -tytöt ovat pakollisia Superpesiksessä, Ykköspesiksessä, suomensarjassa ja nuorten Superpesiksessä. Sääntöjen mukaan heidän asunsa on oltava yhtenäinen ja kypärän käyttö on pakollista. Pallopoikien vähimmäismäärä on neljä.
Golfissa käsitettä pallopoika käytettiin vuoteen 2015 saakka. Vuoden 2016 pallopoika-termi muutettiin termiksi forecaddie (caddie on mailapoika). Sääntöjen mukaan forecaddien tehtävä voi olla näyttää pelaajille pallojen sijainti pelin aikana.
Sojuz 33
Sojuz 33 oli Neuvostoliiton Sojuz-lento Saljut 6-avaruusasemalle.
Laukaisu tapahtui Baikonurin kosmodromilta 10. huhtikuuta 1979 ja paluu noin kaksi vuorokautta myöhemmin, 12. huhtikuuta 1979. Lennon radiokutsu oli Saturnus. Sojuz 33:n telakoituminen avaruusasemaan epäonnistui teknisten ongelmien takia. Myös laskeutumisessa oli ongelmia aluksen jarruraketin kanssa ja aluksen altistuessa 10 g:n kiihtyvyydelle laskeutumisessa.
Miehistö
Meno
Bengalit
Bengalien oma kieli on bengali, jolla on virallinen asema Bangladeshissa, Intiassa ja Sierra Leonessa. Bengaleja arvioidaan olevan maailmassa 300 miljoonaa. Suurin osa bengaleista on muslimeja tai hinduja.
Lucius II
Paavi Lucius II (k. 15. helmikuuta 1145 Rooma) oli paavina 12. maaliskuuta 1144 – 15. helmikuuta 1145. Hänen oikea nimensä oli Gherardo Caccianemici dal Orso ja hän syntyi Bolognassa. Bolognassa hänestä tuli kaniikki, minkä jälkeen hän oli kardinaali-pappi Gerusalemmessa. Hän toimi myös katolisen kirkon rahastonhoitajan sekä paavi Honorius II:n että Innocentius II:n lähettiläänä Saksassa. Huomionarvoista on, että Pyhän saksalais-roomalaisen keisarikunnan keisari Lothar III teki kaksi sotaretkeä Italiaan puolustaakseen Innocentius II:ta vastapaavi Anacletus II:ta vastaan. Innocentius II nimitti Luciuksen paavin kansleriksi ja kirjastonhoitajaksi.
Rooman senaatti, joka oli vienyt kaiken maallisen vallan Innocentius II:lta ja jonka Lucius oli aiemmin hajottanut, elpyi Luciuksen tappion rohkaisemana. Lucius pyysi turhaan apua keisari Konrad III:lta senaattia vastaan.
Lopulta hän kävi itse taisteluun pienen armeijan kanssa ja hyökkäsi senaatin kokouspaikkana käyttämälle Capitolium-kukkulalle. Lucius hävisi tämänkin taistelun. Godfredo di Viterbon mukaan Lucius loukkaantui taistelussa vakavasti vastapuolelta hänen päähänsä heitetystä kivestä ja hän kuoli muutamaa päivää myöhemmin saamiinsa vammoihinsa.
The Hevoset
The Hevoset oli vuonna 1981 toiminut Sleepy Sleepersin sivuprojekti, jossa mukana olivat Mato Valtonen, Sakke Järvenpää, Dave Lindholm, Kari "Pitkä" Lehtinen, Antero Jakoila sekä Tiina Tiikerin äiti Irmeli Perilä, joka tulkitsi kappaleen "Vanha riimu". Yhtyeen piti tehdä samanniminen country-LP, ja se saatiinkin äänitettyä valmiiksi, mutta nauhat katosivat CBS Records -levy-yhtiön kanssa työskennellessä. Kolme Dave Lindholmin säveltämäksi merkittyä raitaa julkaistiin vuonna 1988 Sleepy Sleepersin albumilla Turakaisten paratiisi. Levyä tehtäessä yhtye toi Microvoxin studioon tarvittavaa rekvisiittaa: hevosen ulostetta sekä heinäpaaleja.
Sandahl Bergman
pienoiskuva|Sandahl Bergman Sandahl Bergman (s. 14. marraskuuta 1951 Kansas City, Missouri) on yhdysvaltalainen näyttelijä. Hänet tunnetaan tanssijana, sijaisnäyttelijänä sekä lukuisista rooleistaan b-elokuvissa kuten She – Naarassoturi (1982), Hell Comes to Frogtown (1987) ja Sorceress II: The Temptress (1999). Yleisön parhaiten tuntemat roolinsa hän lienee tehnyt elokuvissa Conan barbaari (1982) ja Red Sonja (1985).
Jalkapallon Aasian-mestaruuskilpailut 1960
Jalkapallon Aasian-mestaruuskilpailut  pelattiin toista kertaa vuonna 1960. Mestaruuskilpailujen lopputurnaus pelattiin Etelä-Koreassa. Turnaukseen osallistui neljä maata. Ensimmäisen mestaruuden voitti Etelä-Korea.
Alfafetoproteiini
Alfafetoproteiini (AFP) on sikiön veren valkuaisaine eli proteiini, joka luokitellaan albumiineihin. Se kuuluu fetoproteiineihin.
Alfafetoproteiinia on sikiön veressä normaalisti enemmän kuin äidin. Jos sitä esiintyy äidin veressä runsaasti, kyseessä voi olla sikiön kehityshäiriö. Alfafetoproteiini määritetään noin 15. raskausviikolla otetun verinäytteen seerumista.
Tunkelonlahti
Tunkelonlahti on Pirkanmaalla Orivedellä Tunkelossa sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 7,2 hehtaaria ja se on 800 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä jas en rannat ovat puoliksi metsämaata ja suota. Järven pohjoispuolen rinteet ovat peltoaukeaa, mutta vastarannat ovat metsäisen mäen järveen laskeutuvia rinteitä. Järven lähiympäristössä sijaitsee kolme maatilaa ja rannoille on rakennettu kaksi vapaa-ajan asuntoa. Niille tulee tiet yhdystieltä 3281 haarautuvalta kylätieltä. Jämsän vastainen kuntaraja sijaitsee alle 200 metrin päässä.